text: DF'er sagde nej til borgmesterposten - Buhl fortsætter 
  21 november 2017 kl. 22.58
  Venstre fastholder borgmesterposten i Varde med hjælp fra Dansk Folkeparti.
  Venstre fortsætter med Erik Buhl på borgmesterposten. Dansk Folkeparti lægger sine to mandater til et fælles flertal på i alt 14 ud af 25 sæder i byrådet.
  Tina Agergaard Hansen fra Dansk Folkeparti blevellers tilbudt borgmesterposten, hvis hun skiftede side politisk og svigtede aftalen med Venstre. Men hun afviste blankt.
  Venstre er gået tilbage med tre mandater fra 15 til 12 mandater og mister dermed sit absolutte flertal.
  
  